તા. ર૩ થ્મી જૂને આ ટીમ ગૂફામાં ફસાઈ ગયા પછી ગૂફાનો માર્ગ બંધ થઈ ગયો હતો, જેથી આ ટીમને બચાવવા અનેક દેશોના સહયોગથી રેસ્ક્યૂ ઓપરેશન શરૃ થયું હતું. ગૂફામાંથી પાણી બહાર કાઢવા થાઈલેન્ડ સરકારે કીર્લોસ્કર પંપ માંગ્યા હતાં તેથી આ ભારતીય કંપનીના એન્જિનિયર પ્રસાદ કુલકર્ણી ટીમ સાથે થાઈલેન્ડ ગયા હતાં, અને ગૂફામાંથી પાણી બહાર કાઢવા જંગલમાં જનરેટરની મદદથી પંપીંગ શરૃ કર્યું હતું, જેથી ગૂફામાંથી પાણી ઉલેચાવા લાગ્યું હતું. જો બંધ ગૂફામાં પાણી પૂરેપૂરૃં ભરાઈ જાય તો બાળકોના જીવ બચાવવા મુશ્કેલ હતાં, પરંતુ પ્રસાદ કુલકર્ણીની ટીમે પાણી ઉલેચવાની વ્યવસ્થા કરી હતી, તેવો દાવો કરાયો છે. થાઈલેન્ડ સરકારે ભારત સરકારને પંપ મોકલવાની વિનંતી કરી હતી અને બેંગ્કોકમાં શાખા ધરાવતી આ કંપનીએ પંપ આપ્યા હતાં, પરંતુ મહત્ત્વપૂર્ણ એ રહ્યું હતું કે એન્જિનિયર પ્રસાદ કુલકર્ણીએ જંગલમાં જઈને જનરેટર્સની મદદથી પંપ ચાલુ કરાવ્યા હતાં.